Endgame
 Τον Ιανουάριο του 2008, ο κιθαρίστας Κρις Μπρόντερικ πήρε τη θέση του Γκλεν Ντρόβερ και το συγκρότημα συνέχισε την περιοδεία για την προώθηση του "United Abominations" στην Ευρώπη, μαζί με τους Job For A Cowboy και τους Evile. Στις 14 Μαρτίου 2008 εμφανίστηκαν για πρώτη φορά στην Ινδία, παίζοντας ως πρώτο όνομα στο φεστιβάλ "Rock in India" και ένα μήνα αργότερα κυκλοφόρησε το DVD "Gigantour 2". Τον Απρίλιο του 2008, οι Megadeth περιόδευσαν στη Βόρεια Αμερική με την "Gigantour 2008" μαζί με τους In Flames, Children of Bodom, Job For A Cowboy και High On Fire, ενώ ένα μήνα αργότερα το συγκρότημα έπαιζε στη Λατινική Αμερική, περνώντας από την Αργεντινή, τη Βραζιλία, τη Βενεζουέλα, τη Χιλή, το Περού, το Εκουαδόρ για να ολοκληρώσει τη συγκεκριμένη περιοδεία τον Ιούνιο στο Μεξικό. Τον Ιούλιο εκείνης της χρονιάς, ο Ντέιβ Μαστέιν εγκαινίασε το νέο του στούντιο με την ονομασία "Vic's Garage" στη Νότια Καλιφόρνια, ενώ τον Σεπτέμβριο κυκλοφόρησε η συλλογή "Anthology: Set the World Afire". Τον Ιανουάριο του 2009, οι Megadeth ξεκίνησαν τις ηχογραφήσεις του επόμενου τους δίσκου στα προαναφερθέντα στούντιο σε παραγωγή του Άντι Σνιπ. Τον Φεβρουάριο, το συγκρότημα συμμετείχε μαζί με τους Testament στην περιοδεία "Priest Feast" των Judas Priest, ενώ τον Απρίλιο ο Μαστέιν παρέλαβε το βραβείο του "Golden God" στην εκδήλωση "Epiphone Revolver Golden Gods Awards". Στο νέο δίσκο, το συγκρότημα ασχολούνταν με διάφορα θέματα όπως πόλεμο και επικά μυθιστορήματα ("How The Story Ends", "This Day We Fight!"), μεσαιωνικά βασανιστήρια ("Head Crusher"), αυτοκίνητα ("1,320"), τον πρώην πρόεδρο των Ηνωμένων Πολιτειών, Τζορτζ Μπους ("Endgame"), την ανταλλαγή πυρών ανάμεσα σε δύο ληστές και τις αστυνομικές αρχές που έλαβε χώρα στο Λος Άντζελες στις 28 Φεβρουαρίου 1997 ("44 Minutes"), τους ηγέτες του οικονομικού συστήματος ("Bite the Hand") αλλά και τον έρωτα ("The Hardest Part of Letting Go…Sealed With a Kiss"). Το άλμπουμ με τίτλο "Endgame" κυκλοφόρησε στις 9 Σεπτεμβρίου 2009 (9/9/9), όντας ο δεύτερος συνεχόμενος δίσκος τους που ανέβηκε στο Top-10 του Billboard, ενώ έφθασε στο Top-20 τουλάχιστον δέκα χωρών. Οι κριτικές για το άλμπουμ ήταν πολύ θετικές, με το "PopMatters" να του δίνει οκτώ με άριστα το δέκα, το "Metal Hammer" 9/10, το "Sputnik Music" μέσο όρο βαθμολογιών τέσσερα με άριστα το πέντε και το "Bravewords" την άριστη βαθμολογία του 10/10. Ο δίσκος συνοδευόταν από το σινγκλ "Head Crusher" για την προώθηση του οποίου γυρίστηκε βίντεο κλιπ στο Λος Άντζελες. Η περιοδεία για το "Endgame" ξεκίνησε στις 5 Οκτωβρίου 2009 από το Ώκλαντ της Νέας Ζηλανδίας, συνεχίζοντας με πέντε εμφανίσεις στην Αυστραλία και άλλες τρεις στην Ιαπωνία. Τον Νοέμβριο έδωσαν 25 συναυλίες στη Βόρεια Αμερική, με τους Machine Head να ανοίγουν τις εμφανίσεις τους, ενώ σε πέντε συναυλίες εμφανίστηκαν μαζί με τους Slayer. Τον Δεκέμβριο του 2009, το "Head Crusher" έλαβε υποψηφιότητα για βραβείο "Grammy". Δύο μήνες αργότερα, ο μπασίστας Ντέιβ Έλεφσον επέστρεψε στο συγκρότημα και κυκλοφόρησαν το σινγκλ "The Right To Go Insane". Τον Μάρτιο εκείνης της χρονιάς, οι Megadeth γιόρτασαν τα είκοσι χρόνια από την κυκλοφορία του "Rust In Peace" με την περιοδεία "Rust In Peace 20th Anniversary Tour" , ενώ τον Ιούνιο ένωσαν τις δυνάμεις τους με τους Metallica, τους Slayer και τους Anthrax παίζοντας στην Κρακοβία της Πολωνίας, ανοίγοντας τις εμφανίσεις των "The Big Four". Τον Αύγουστο του 2010, ο Μαστέιν κυκλοφόρησε την αυτοβιογραφία του με τίτλο "Mustaine: A Heavy Metal Memoir" και το συγκρότημα περιόδευσε μαζί με τους Testament και τους Slayer στη Βόρεια Αμερική. Ένα μήνα αργότερα, τη θέση των Testament πήραν οι Anthrax για την "Jagermeister tour" και τον Δεκέμβριο του 2010 το τραγούδι "Sudden Death" έλαβε υποψηφιότητα για βραβείο "Grammy", ενώ το συγκρότημα περιόδευε στην Ωκεανία με την περιοδεία "No Sleep Til Festival Tour". 1. Dialectic Chaos (Mustaine) - 2:26 2. This Day We Fight! (Mustaine) - 3:27 3. 44 Minutes (Mustaine) - 4:37 4. 1,320 (Mustaine) - 3:50 5. Bite the Hand (Mustaine) - 4:01 6. Bodies (Mustaine) - 3:34 7. Endgame (Mustaine) - 5:57 8. The Hardest Part of Letting Go... Sealed With a Kiss (Mustaine, Broderick) - 4:42 9. Head Crusher (Mustaine, S.Drover) - 3:26 10. How the Story Ends (Mustaine) - 4:29 11. The Right to Go Insane (Mustaine) - 4:18 Endgame (άλμπουμ) Επίσημη κυκλοφορία: 9 Σεπτεμβρίου 2009 Το "Endgame" ηχογραφήθηκε από τους εξής μουσικούς: Ντέιβ Μαστέιν - κιθάρα, φωνητικά Κρις Μπρόντερικ - κιθάρα Τζέιμς Λομέντζο - μπάσο Σον Ντρόβερ - τύμπανα Δισκογραφία στην επίσημη ιστοσελίδα Ιστορικό στην επίσημη ιστοσελίδα Allmusic review Encyclopaedia Metallum review Sputnik Music review Θέσεις τσαρτ Καναδικά τσαρτ Ιαπωνικά τσαρτ
Το Endgame είναι το δωδέκατο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Σεπτέμβριο του 2009 μέσω της "Roadrunner Records". Η ιαπωνική έκδοση του δίσκου περιελάμβανε και τη διασκευή στο "Out on the Tiles" των Led Zeppelin.